ኢትዮ-ቴሌኮም ኣብ ዝህቦ ኣገልግሎት ናይ ዋጋ ምንካይ ገይሩ ኢትዮጵያ፡ ዓማዊል ኢንተርኔት ብምዕንቃፍ ምስ ዝገደዳ ሃገራት ተሰሪዓ ይኹን'ምበር፡ ሰባት ምቁራጽ ኢንተርኔት ምስቲ ክካየድ ዝጸንሐ ሃገራዊ ፈተና እዮም ከዛምዱዎ ቐንዮም። ካብ ዝሓለፈ ሓሙስ ጀሚሩ፡ ሓጺር መልእኽቲ ጽሑፍ ከም ዝተቋረጸ ድማ ደጊምና ሰሚዕና። 'ቀዳማይ ሚኒስትር ኣብዪ ናብ ስልጣን ካብ ዝመጽእ ከምዚ'ስ ዘይሕሰብ'ዩ' ዝበሉ ሰባት ግር ኢሉዎም። "ንኢትዮ-ቴሌኮም ክኸስስ'የ" በዓል ሞያ ሕጊ ኣይተ ዮሐንስ እንየው ኣብ ዩኒቨርሲቲ ሰመራ መምህር ሕግን ኣማኻሪ መሰላት ዲጂታልን'ዩ። ኣብዚ ቕነ ንዝተፈጠረ ነገር፡ ኢትዮ-ቴሌኮም ብሕጊ ክሕተት ኣለዎ ይብል። "ቀዳማይ ሚኒስትር ኣብዪ ናብ ስልጣን ካብ ዝመጽእ ንደሓር፡ ኢንተርኔት ኣርባዕተ ግዜ ተቋሪጹ ኣሎ። እዚ ጉዳይ ንገሊኦም ሕንቃቐ'ኳ እንተመሰለ፡ ተሞኩሮ ካልኦት ሃገራት ኣፍሪቃ ክትርኢ ከለኻ ግን፡ መንግስቲ ከምዚ እንትፍጽም ይኽሰስ'ዩ። ብሩንዲ፣ ታንዛኒያ ኮነት ኡጋንዳ ኢንተርኔት እንተቋርጻ ይኽሰሳ። ኣብ ሃገርና ግን ዋላ ሓደ ተሓታቲ ክኸውን ኣይትርእን" ኢሉ። ምዝገባ ሞባይል፥ ነፃነት የስእን'ዶ?
